Jelaskan Selepas tahun 1956 dari Sekolah Jenis Kebangsaan (T) Ladang Krian dalam bahasa melayu

Selepas tahun 1956 ladang ini telah dibahagikan dan dijual oleh pihak inggeris (tuan  ladang). Penjualan tanah ini telah membawa kepada beberapa kesan kepada sekolah. Ramai pekerja terpaksa berpindah dan pada suatu ketika bilangan muris sekolah ini hanya seramai 24 orang dan bilanngan guru pula cuma seorang sahaja. Segala pembiayaan sekolah ini telah diambil oleh Kerajaan Persekutuan Tanah Melayu. Pengajaran dan pembelajaran Bahasa Melayu telah dimasukkan ke dalam kurikulum sekolah ini. Lembaga Sekolah telah ditubuhkan dan telah dipengerusikan oleh Encik. T.S.Arumugam Pillai yang memegang sebahagian besar kawasan ladang ini yang dibeli oleh beliau daripada tuan punya ladang. Ahli-ahli lembaga ini terdiri daripada para waris pelajar sekolah ini.

Pada tahun 1964, guru-guru dan murid-murid dari SJKT Sungai Kechil, Nibong Tebal telah dipindahkan ke sekolah ini kerana sekolah berkenaan telah ditutup. Dengan adanya peningkatan dalam bilangan murid, bilangan guru juga turut meningkat. Sebuah bangunan kilang proses getah yang tidak diguna lagi, telah diubahsuai dan mula digunakan sebagai bangunan sekolah sehingga pada hari ini (2020).

Pada tahun 1970, pihak Jabatan Kerja Raya telah mengambil alih penyelenggaran bangunan sekolah ini dan beberapa perubahan dan pengubahsuaian telah dan sedang dibuat dari masa ke semasa. Dengan adanya pembangunan yang pesat di daerah ini, bilangan murid dan guru telah meningkat. Bilangan murid adalah hampir 235 (2021) orang murid berserta dengan  23 orang guru. Bilangan bilik darjah turut meningkat kepada 12 buah berdasarkan kepada peningkatan bilangan murid sekolah daripada tahun 1 hingga 6.